cyanic-selkie/wikianc huggingface dataset:
Stonesoft
Historiaa
Stonesoftin perusti Unicissa, Teklassa ja Oraclessa työskennellyt tekniikan ylioppilas Ilkka Hiidenheimo vuonna 1990. Seuraavana vuonna toiseksi omistajaksi ja toimitusjohtajaksi tuli Hannu Turunen. Vuonna 1995 tuotiin markkinoille ensimmäinen tuote Stonebeat.
Stonesoft listautui Helsingin pörssiin niin sanotun IT-kuplan aikana huhtikuussa 1999. Yhtiön markkina-arvo kasvoi jopa 880 miljoonaan euroon keväällä 2000. Vuoteen 2008 mennessä arvosta oli kadonnut noin 98 % (markkina-arvo 14,9 milj. euroa maaliskuussa 2008 ). Listautumisen yhteydessä silloinen toimitusjohtaja Hannu Turunen arvioi Stonesoftilla olevan paremmat kasvunäkymät kuin Microsoftilla. Syyskuussa 2009 Helsingin Kauppakorkeakoulun (nykyisin Aalto-yliopisto) rahoituksen professori Vesa Puttonen valitsi suosikkiosakkeekseen Stonesoftin.
Vuonna 2000 Stonesoftin toimitusjohtajaksi tuli Esa Korvenmaa Sonerasta. Vuonna 2002 hänen tilalleen otettiin Hannu Turusen veli Jorma Turunen. Teknologiajohtajana toiminut Ilkka Hiidenheimo otti toimitusjohtajuuden käsiinsä 2004. Hän ei kahdeksaan vuoteen nostanut yrityksestään palkkaa eikä osinkoja, mutta oli vuosikymmenen vaihteen osakeanneissa saanut lähes 50 miljoonan euron myyntivoitot.
Keväällä 2013 Intelin yhdysvaltalainen tytäryhtiö McAfee teki Stonesoftin osakekannasta lähes 300 miljoonan euron tarjouksen. Tämä oli yli kaksi kertaa enemmän kuin osakkeiden senhetkinen hinta pörssissä. Osake noteerattiin viimeisen kerran Helsingin pörssissä 20.11.2013.
Kehittyneet evaasiotekniikat ja tietoturvallisuus
Stonesoft on panostanut vahvasti tietoturvaosaamiseensa ja nimitti keväällä 2012 Jarno Limnéllin kyberturvallisuusjohtajakseen. Limnéll vastasi yhtiön kyberturvallisuusstrategiasta ja -kumppanuuksista vuoteen 2015, jolloin erosi yhtiön palveluksesta. Limnéll kirjoitti tietoturvallisuudesta muun muassa Iltalehden blogissa.
Kesällä 2012 Stonesoft toi markkinoille uuden tietoturvatuotteen Evasion Prevention System (EPS), jolla on mahdollista tunnistaa ja torjua kehittyneitä evaasiotekniikoita. Yritys tarjoaa organisaatioille myös testityökalun, jolla ne voivat testata tietoturvansa tason kehittyneitä evaasiotekniikoita vastaan.
Stonesoftin tuotebrändi oli aiemmin nimeltään StoneGate, joka yhdistää verkkotietoturvan, saatavuuden ja kuormantasausteknologian yhtenäiseksi järjestelmäksi. Vuoden 2012 alussa Stonesoft luopui StoneGate-tuotemerkin nimestä. Nykyisin yrityksen tuotteet kulkevat Stonesoft-nimellä.
Ulrika Hallberg
Petra Irma Ulrika Hallberg (s. 28. maaliskuuta 1952 Pyhäselkä ) on suomalainen balettitanssija ja -pedagogi.
Henkilöhistoria
Hallbergin vanhemmat ovat kanttoriurkuri Carl Gustav Hakon Hallberg ja Tyyne Maria Lähivaara. Hänen puolisonsa on viulisti, kapellimestari ja musiikkipedagogi Ari Angervo. Hallberg suoritti Suomen Kansallisoopperan balettikoulun 1962-1968, opettajanaan Marita Ståhlberg. Hän on ollut balettitanssijan uransa ohella Suomen Kansallisoopperan balettioppilaitoksen opettaja vuodesta 2001 ja opettanut myös muun muassa Teatterikorkeakoulussa.
Taiteellinen toiminta
Hallberg on ollut kiinnitettynä Suomen Kansallisbaletin tanssijaksi 1968–1975 ja solistitanssijaksi 1975–1994. Hän on ollut Suomen Kansallisbaletin mukana vierailuilla Lontoossa, Saksassa, Luxemburgissa, Sveitsissä, Kööpenhaminassa, Madridissa, Tallinnassa, Kiinassa ja Edinburghin festivaalilla. Solistivierailuja hän on tehnyt Tukholmaan, Kuuban kansainväliselle balettifestivaalille 1976, 1980 ja 1984, Japanin kansainväliselle balettifestivaalille Tokioon ja Osakaan sekä Kitakyushun festivaalille 1991.
Chiripa
Chiripa oli varhainen Etelä-Amerikan alkuperäiskansojen rakentama temppelikeskus Titicaca-järven rannalla Boliviassa Andeilla. Alueella on laaja kolmessa vaiheessa rakennettu temppeli ja useita hautoja.
Chiripa on ajoitettu pohjoisen Chavinin kulttuurin aikakauteen, joka edelsi myöhempiä Pucarán ja Tiwanakun kulttuureita. Chiripan alueen asukkaat elivät muun muassa perunan, papujen ja muiden kasvien viljelyllä.
Historia
Chiripa sijaitsee Taracon niemimaalla Titicaca-järven lounaisosassa Wiñaymarkassa Andien ylätasangolla Altiplanolla noin 15 km itään nykyisestä Chiripan kaupungista. Chiripa ajoittuu myös alkujaksoksi kutsutulle Perun varhaiskeraamiselle kaudelle (1500 eaa.–100 eaa.) Alkujakson aikana aiemmin liikkuva väestö asettui paikoilleen, alueelle syntyi kasvavia temppelikeskuksia ja metallin käyttö yleistyi. Chiripaa asutettiin noin 1500/1100 eaa.–200 jaa./1000 jaa. Samaan aikaan pohjoisessa Perun vuoristossa kukoisti Chavinin kulttuuri. Chiripan varhaisen muodostavan kulttuurivaiheen on katsottu vaikuttaneen vuosisatoja myöhemmin syntyneiden suurempien asutuskeskusten Pucaran ja Tiwanakun syntyyn.
Varhaisvaihe 1500 eaa.–1000 eaa.
Todisteet keramiikasta Bolivian Altiplanolla alkavat noin vuonna 1500 eaa. Chiripan temppelialueen varhaisin vaihe ajoittuu vuosien 1500-1000 eaa. välille, jolloin alueen keramiikka oli pääosin tummaa. Alueelle ryhdyttiin rakentamaan noin 36 hehtaarin kokoista tasalakista kumpua, jollaiset olivat Perun rannikolla tuohon aikaan tavallisia. Kummun viimeinen rakennusvaihe on ajoitettu vuoteen 1000 jaa. Tuon vaiheen rakennukset ovat Tiwanaku III-tyyliä monoliittireunustaisine pihoineen.
Keskivaihe 1000 eaa.–800 eaa.
Tummaa keramiikkaa tehtiin myös keskimmäisellä Chiripan kaudella 1000 eaa.–800 eaa., vaikka alueella alkoi esiintyä myös punaiselle pohjalle kerman väreillä maalattua moniväristä keramiikkaa. Keskivaiheelle on ajoitettu 14*14 metrin kokoinen, kivireunustainen ja laastilattiainen Choquehuancaksi nimetty temppelisyvennyspiha. Chiripasta ja etelämpänä Andeilla sijaitsevasta Wankaranista on löydetty vuosilta 1200-800 eaa. esimerkkejä varhaisista metalliesineistä. Metalli ei näihin aikoihin ollut vielä yleistä Keski-Andien alueella.
Loppuvaihe 800 eaa.–100 jaa.
Chiripan loppuvaiheen (800 eaa.–100 jaa.) keramiikka oli kermanväristä ja punaisella kuviolla maalattua. Alueen pinta-ala oli nyt 7,7 hehtaaria. Noin 800 eaa. temppelialueelle rakennettiin uusi Lluscon upotettu aukio. Noin 600 eaa. aloitettiin suuren tasalakisen 50x50 metrin laajuisen Monticulon tasanteen rakentaminen. Alueelle rakennettiin ensin 'alemmat talot', jotka hylättiin noin 400 eaa. Tilalle rakennettuja 'ylempiä taloja' asutettiin vuoteen 100 jaa. saakka. Samaan aikaan Wankaranissa Poopó-järven lähellä Titicaca-järvestä etelään oli suuria 15-700 pyöreän talon kyliä. Noin vuoden 800 eaa. tienoilla arkeologiset löydokset viittaavat siirtymiseen quinoan keräilystä sen viljelyyn. Vuosien 800 eaa. ja 500 eaa. välillä ilmestyvät todisteet varhaisesta perunan viljelystä.
Yrityskylä
Yrityskylä on TAT:in järjestämä peruskoulun kuudensille ja yhdeksänsille luokille tarkoitettu yhteiskuntaopin oppimiskokonaisuus. Yrityskylä on palkittu maailman parhaana koulutusinnovaationa ja se tavoittaa yli 60 000 oppilasta vuosittain. Yrityskyliä on 15. Lisäksi on kolme liikkuvaa yrityskylää.
Espoo
Espoossa toimii sekä ylä -ja alakouluille suunnatut yrityskylät. Espoon yrityskylässä käy vuosittain yli 6 000 oppilasta, ja toiminta Espoossa suoritetaan sekä suomeksi että ruotsiksi. Espoon yrityskylässä käy myös luokkia muilta paikkakunnilta kuten Hyvinkäältä, Inkoosta, Kauniaisista ja Kirkkonummelta.
Helsinki Vantaa
Helsingissä toimii sekä ala -ja yläkouluille suunnatut yrityskylät. Helsinki-Vantaan yrityskylissä käy vuosittain noin 7 500 oppilasta. Helsinki-Vantaan yrityskylän toiminta suoritetaan suomeksi. pienoiskuva|Kuva Kuopion yrityskylästä.
Itä-Suomi
Itä-Suomessa toimii sekä ala -ja yläkouluille suunnatut yrityskylät. Itä-Suomen yrityskylissä käy vuosittain noin 18 500 oppilasta. Itä-Suomen yrityskylä on liikkuva yrityskylä ja päivät on varattu eri kunnille eri aikaan, esimerkiksi Etelä-Savolle, Pohjois-Savolle ja Pohjois-Karjalalle. Itä-Suomen yrityskylän toiminta suoritetaan suomeksi.
Kaakkois-Suomi
Kaakkois-Suomessa toimii vain alakouluille suunnattu yrityskylä. Kaakkois-Suomen yrityskylässä käy vuosittain noin 5 000 oppilasta. Kaakkois-Suomen yrityskylän toiminta suoritetaan suomeksi.
Pirkanmaa
Pirkanmaalla toimii sekä ala -että yläkouluille suunnatut yrityskylät. Pirkanmaan yrityskylissä käy vuosittain noin 6 500 oppilasta. Toiminta suoritetaan suomeksi.
Jan Mark
Mark voitti 1970–1980-luvuilla kaksi Carnegie-mitalia. Muutamia hänen kirjoistaan ovat Thunder and Lightnings, Handles, Zeno Was Here, The Tale of Tobias, My Frog and I ja Useful Idiots.
Yrityskylä
Pohjanmaa
Pohjanmaalla toimii sekä ylä -että alakouluille suunnatut yrityskylät. Pohjanmaan yrityskylissä käy vuosittain noin 4 500 oppilasta. Pohjanmaan yrityskylä on liikkuva ja päivät on varattu eri kunnille esimerkiksi Vaasaan, Seinäjoelle ja Pietarsaareen. Pohjanmaan Yrityskylän toiminta suoritetaan suomeksi sekä ruotsiksi.
Pohjois-Pohjanmaa
Pohjois-Pohjanmaalla toimii sekä ala että yläkouluille suunnatut yrityskylät. Pohjois-Pohjanmaan yrityskylissä käy vuosittain noin 8 050 oppilasta. Pohjois-Pohjanmaan yrityskylä on liikkuva ja päivät on varattu eri kunnille eri aikaan, esimerkiksi: Oulu, Kuusamo, Raahe, Kempele, Ylivieska, Haapajärvi. Yrityskylän toiminta suoritetaan Suomeksi.
Varsinais-Suomi
Varsinais-Suomessa toimii sekä ala- että yläkouluille suunnatut yrityskylät. Varsinais-Suomen yrityskylissä käy vuosittain noin 7 000 oppilasta. Varsinais-Suomen yrityskylän toiminta suoritetaan suomeksi ja ruotsiksi.
Kanta-Häme
Yrityskylä toimii myös Lahden Mukkulassa.
Luettelo Suomen huonekaluvalmistajista
Tämä on epätäydellinen luettelo entisistä ja nykyisistä Suomessa huonekaluja valmistavista yrityksistä. Luettelo painottuu sarjavalmistuksena irtohuonekaluja valmistaviin yrityksiin ja muotoilupainotteisiin yrityksiin muotoilijaluetteloineen. Luettelosta on jätetty pois pelkästään alihankintaa tai tilaustuotteita tekevät sekä kiintokalusteita, kuten keittiö- ja kylpyhuonekalusteita, saunanlauteita ja kiinteitä komeroita valmistavat yritykset.
Lambtonin mato
Lambtonin mato on taru koillisesta Isosta-Britanniasta.
Eräänä sunnuntaina nuori John Lambton ei lähtenytkään perheensä kanssa kirkkoon, vaan livahti linnasta kalaan. Hän tunsi pian vahvan nykäyksen ongessaan ja veti kaikin voimin saaliinsa maihin. Pettymyksekseen ja kauhukseen hän huomasi koukussa suuren madon, limapintaisen ja hehkuvasilmäisen. Hän uskaltautui kuitenkin ottamaan kiinni sen hännästä ja viskaamaan sen kaivoon. Ajan kuluessa John unohti ikävän tapauksen, mutta kaivossa mato kasvoi.
Kun John Lambton varttui mieheksi, hän teki parannuksen ja lähti ulkomaille ristiretkelle. Hän jätti kuitenkin kauhean perinnön. Hirmuinen mato jatkoi kasvuaan, kunnes oli kyllin iso ryömimään ulos kaivosta Wear-jokeen. Iltapäivisin se tuli paistattelemaan päivää kukkulalle ja riehui nälissään maaseudulla ahmien lehmiä ja lampaita. Se piti erityisesti maidosta, jota sille juotettiin ettei se kävisi kylien kimppuun. Joka päivä se kasvoi isommaksi, vahvemmaksi ja nälkäisemmäksi. Kun John palasi kotiin, hän kuuli madosta ja syyllisyydentuntoisena päätti tappaa sen.
John hakkasi madosta paloja miekallaan koko päivän, mutta ne kiinnittyivät aina takaisin. Epätoivoinen John kävi noidan puheilla ja sai neuvon varustaa haarniskansa piikeillä ja taistella matoa vastaan joessa ja lopuksi tappaa ensimmäinen vastaan tuleva elävä olento. Seuraavana päivänä John jatkoi taistelua joessa. Nyt madon palat ajelehtivat virran mukana pois. Mato koetti kuristaa ritarin hengiltä, mutta haarniskan piikit leikkasivat sen pieniksi kappaleiksi, jotka katosivat virtaan. Voiton hetkellä John näki isänsä, jota ei kyennyt surmaamaan. Se merkitsi yhdeksän sukupolven pituista kirousta jonka aikana kaikki Lambtonin suvun miehet saivat väkivaltaisen lopun.
Chester-le-Streetin alueella Englannissa lapset laulavat vieläkin Lambtonin madon ihmeellisestä ja kauheasta tarinasta kertovia lauluja. Ne ovat periytyneet sukupolvelta toiselta 1200-luvulta lähtien.
Ruff Cuts
Ruff Cuts on vuonna Twisted Sisterin EP-levy, joka julkaistiin vuonna 1982 levymerkillä Secret Records.
Secret Agent Clank
Secret Agent Clank on High Impact Gamesin kehittämä ja Sonyn julkaisema toimintapeli. Peli julkaistiin PlayStation Portablelle vuonna ja PlayStation 2:lle vuonna.
Peli kuuluu Ratchet & Clank -pelisarjaan.
Juoni
Pelissä Ratchet joutuu vankilaan rikoksesta jota hän ei tenhyt mutta Ratchetin paras ystävä Clank yrittää pelastaa Ratchetin vankilasta todistamalla ettei Ratchet ole rikollinen. Aluksi Clank murtautuu pultaire museoon etsimään johtolankoja varastetusta helmestä jonka kaikki luulevat Ratchetin varastaneen. Museosta Clank löytää vihjeitä kun-fu taikurista joka asuu suurkaupungissa. Planeetalle saavuttuaan Clank kulkee ansaan mutta saa kutsuttua agenttitoimistosta kolme pientä apuria jotka pelastavat Clankin. Clank joutuu lukuisille eri planeetoille helmen mukana ja passittaa välillä muutamia rikollisia vankilaan eri planeetoilla.
Vastaanotto
Peli on saanut IGN:n arvostelussa arvosanaksi 6.5/10.
Adrienne King
Adrienne King (s. 4. helmikuuta 1960) on yhdysvaltalainen näyttelijä, joka tunnetaan pääroolistaan kauhuelokuvassa Perjantai 13. vuodelta 1980.
Porajmos
Porajmos oli Natsi-Saksan toteuttama Euroopan romaneihin kohdistunut kansanmurha, jota pidetään osana holokaustia. Romaninkielinen nimitys on romaniaktivisti Ian Hancockin käyttöön ottama. Kansanmurhassa kuolleiden romanien määrää on vaikea arvioida, sillä Itä- ja Etelä-Euroopan romaneita ei ollut juurikaan tilastoitu. Myös murhien dokumentointi oli puutteellista.
Arviot kuolonuhreista vaihtelevat 200 000:n ja 1 500 000:n välillä. Zbigniew Brzezinski on arvioinut, että 800 000 romania kuoli natsien toimesta. Ian Hancock on arvioinut kuolleita olleen yli 1 500 000. Historioitsija Timothy Snyderin mukaan pelkästään Neuvostoliitossa on yli 8 000 dokumentoitua tapausta, joissa Einsatzgruppen-yksiköt murhasivat romaneita.
Historia
thumb|Romaneja kerättynä poiskuljetusta varten [[Aspergissa toukokuussa 1940]] Romaneja (mukaan lukien sintit) oli syrjitty Saksassa jo kauan ennen kuin kansallissosialistit tulivat valtaan 1933 ja aloittivat kansanmurha-aikeidensa vaiheittaisen ja määrätietoisen toteuttamisen. Julkisuudessa romanivastaisuus oli jopa vahvempaa kuin vihamielisyys juutalaisia kohtaan. Saksan ja Itävallan viranomaiset olivat kannattaneet ”mustalaisvitsauksen” ratkaisuna romanien asuttamista paikoilleen ja integroimista saksalaiseen yhteiskuntaan. Kansalaisten parissa kannatusta sai ajatus integroimisen tapahtumisesta jossain muualla kuin heidän kotikunnassaan.
Natsien tultua valtaan romaneja alettiin torjua aluksi häiritsemällä heidän leiriytymisiään ja rajoittamalla heidän ammatinharjoittamistaan. Vähitellen romaneille alettiin perustaa suuriin kaupunkeihin leiripaikoiksi piikkilangoilla ympäröityjä ja vartioituja ghettoja. Nürnbergin lait rajoittivat myös romanien oikeuksia, vaikka heitä ei niissä varsinaisesti mainittukaan. Valtakunnan rikospoliisivirastoon perustettiin vuonna 1938 ”Valtakunnankeskus mustalaisten aiheuttamaa häiriötä vastaan”. Rotuhygieenisten tutkimusten perusteella romanit jaettiin luokkiin, joista täysveriset mustalaiset olivat alimpia. Vuoden 1938 alkupuolelta lähtien romaneja alettiin määrätä keskitysleireihin ”suojavankeuteen”. Monet puhuivat myös romanien pakkosteriloinnin puolesta. Romanien hävittämisestä tuli natsihallituksen julkilausuttu rotupoliittinen päämäärä. Koska stereotypiat romaneista kerjääjinä, varkaina, sivistymättöminä ja seksuaalisesti aggressiivisina olivat laajalle levinneitä, heidän kova kohtelunsa ei herättänyt vastarintaa.
Heti toisen maailmansodan alettua, 2. syyskuuta 1939 ”mustalaisten ja mustalaisten tapaan vaeltelevien henkilöiden kuljeskelu” Saksan valtakunnan raja-alueilla kiellettiin. Lokakuussa 1939 ”mustalaiset ja mustalaissekarotuiset” eivät enää saaneet poistua asuma- tai oleskelupaikkakunnaltaan. Tämän määräyksen myötä alkoi romanivainojen viimeinen vaihe. Saksan maaperällä olleet noin 30 000 romania päätettiin pakkokuljettaa Puolaan pakkotyöleireille. Kuljetukset alkoivat 16. toukokuuta 1940. Heinrich Himmler antoi 16. joulukuuta 1942 määräyksen, jonka pohjalta romaneja alettiin seuraavana vuonna siirtää keskitysleireihin kuten Auschwitziin. Sen jälkeen saksalaiset ryhtyivät tuhoamaan romaneja Puolan tuhoamisleireillä sekä joukkoteloituksissa valloittamillaan alueilla. Murhiin osallistuivat saksalaisten lisäksi myös paikalliset miliisit ja muut saksalaisten apurijoukot.
Vainoista selvinneet romanit eivät sodan jälkeen pitkään aikaan saaneet osakseen apua ja ymmärtämystä. Saksan viranomaiset, poliitikot ja kansalaiset pitivät 1970-luvulle saakka romaneja syypäänä omaan kohtaloonsa, sillä keskitysleireihin joutumista pidettiin heidän rikollisuutensa ja epäsosiaalisuutensa seurauksena. Romanit ovat alkaneet saada ymmärrystä vainoilleen vasta kansalaisoikeusliikkeen myötä.
Nürnbergin oikeudenkäynneissä ei käsitelty romaneihin kohdistuneita rikoksia. Länsi-Saksa tunnusti romanien kansanmurhan vuonna 1982. Natsi-Saksan rikospoliisin Kripon rotuhygienian yksikön johtaja Robert Ritter ei joutunut oikeudelliseen vastuuseen sodan jälkeen.
Muistopäivä 2.8.
Romanien kansanmurhan muistopäivää vietetään 2.8. Päivänä muistetaan holokaustissa kuolleita romaneja sekä sintejä. Euroopan unioni on viettänyt muistopäivää vuodesta 2015. Päivää kutsutaan usein myös Zigeunernachtiksi ("mustalaisyöksi").
Audi RS5 DTM
Audi RS5 DTM (käytetty myös nimeä Audi A5 DTM (2012)) on Audin rakentama kilpa-auto, jolla osallistuttiin DTM-sarjaan vuosina 2012-2018. Auton korvasi jatkokehitetty Audi RS5 Turbo DTM sarjan tekniikkäsääntöjen muuttuessa kaudelle 2019.
RS5 DTM on ns. Silhuettiauto muistuttaen tuotantoautoa lähinnä ulkoisesti. Auton kori on hiilikuituvahvisteinen ja turvakaarilla lujitettu. 4.0-litrainen vapaastihengittävä moottori tuottaa n. 460hv maksimitehon ja n. 500Nm vääntömomentin. Vaihteisto on kilpakäyttöön suunniteltu 6-vaihteinen. Rengaskoko edessä on 300/680-R18 ja takana 320/710-R18.
Audi esitteli auton Genovan autonäyttelyssä 2014
Kausi 2014
† = Kuljettaja keskeytti kilpailun, mutta koska oli ajanut kisasta yli 75%, sai sijoituksen.
Marjo Rein
Marjo Rein on Yleisradion televisiotoimittaja ja uutisankkuri. Hän on työskennellyt Ylessä 1990-luvun puolestavälistä lähtien ensin viittomakielisissä uutisissa ja viittomakielen tulkkina muissakin ohjelmissa, sitten toimittajana ja juontajana aamu-tv:ssä ja iltauutisissa ja vuodesta 2014 lähetystoimittajana. 55-vuotias Rein kertoi loppuvuodesta 2022 jäävänsä miehensä Tuomaksen kanssa vuodeksi 2023 sapattivapaalle.
Rein oli vuosina 2004–2014 naimisissa pianisti, kapellimestari Olli Ahvenlahden kanssa.
Biberachin piirikunta
Biberachin piirikunta on piirikunta Saksassa Baden-Württembergin osavaltiossa Tübingenin hallintopiirissä. Sen pinta-ala on 1 410 neliökilometriä, ja siihen kuuluu 45 kuntaa. Kesäkuun 2022 lopussa piirikunnassa oli 205 216 asukasta. Piirikunnan keskus on Biberach an der Riß, joka on myös piirikunnan suurin kaupunki.
Kunnat ja kaupungit
pienoiskuva|Biberachin piirikunta ja sen kunnat. Biberachin piirikunnassa on 45 kuntaa, joista 6 on kaupunkeja. Suluissa kuntien asukasluvut 30. kesäkuuta 2022.
Ratchet & Clank 2: Going Commando
Ratchet & Clank 2: Going Commando (Australiassa ja monissa PAL-maissa Ratchet & Clank 2: Locked and Loaded) on Ratchet & Clank -pelisarjan toinen osa, joka julkaistiin vuonna 2003. Peli julkaistiin alun perin ainoastaan PlayStation 2:lle mutta julkaistiin myös PlayStation 3:lle ja PlayStation Vitalle vuonna 2012 osana HD-kokoelmaa. Pelin seuraaja on Ratchet & Clank 3, joka julkaistiin vuonna 2004.
Pelaaminen
Ratchet & Clank 2: Going Commando sisältää ensimmäisestä Ratchet & Clankista tutut ohjaimet. Tässä pelissä esitellään kuitenkin uusiakin liikkeitä, kuten sivuttainjuoksu, jolla Ratchet voi väistää muun muassa vihollisten ampumia luoteja tai niiden heittämiä esineitä. Peli sisältää uusia aseita joihin lukeutuu muun muassa ”Lancer”-sarjatuliase ja ”Gravity Bomb” -pommiase.
Uusia avusteita ovat muun muassa ”Dynamo”, jolla voi aktivoida vihreitä aktivaattoreita, jotka ollessaan toiminnassa muun muassa nostavat hissin ylös, ”Tractor Beam”, jolla voi siirtää tasankoja ja muita esineitä paikasta toiseen sekä ”Electrolyzer”, jolla voi avata tai aktivoida lukuisia juttuja, kuten ovia tai hissejä avaamalla ne vihreistä pistorasioista, josta pääsee minipeliin. Peli sisältää myös vanhan tutun ”OmniWrench 8000” -jakoavaimen, jota voi käyttää lähietäisyydellä olevien vihollisten kukistamiseen. Pelissä voi myös ostaa muutamia edeltäjästä tuttuja Gadgetronin valmistamia aseita niitä myyvältä kaupalta, joka löytyy Vukovar Canyon -nimisestä paikasta planeetta Barlowista. Jos pelaajan omalla muistikortilla on tallennus Ratchet & Clankista, hän pystyy saamaan kaikki kaupassa myytävänä olevat Gadgetronin aseet täysin ilmaiseksi.
Pelissä ei ole edeltäjästä tuttuja Hoverboard-ilmalautakisoja, mutta sen sijaan uusia juttuja ovat Hoverbike-leijupyöräkisat, joista voi voittaa joitakin avusteita tai jopa rahana käytettäviä pultteja, sekä areenataistelut, joissa pelaaja voi pelata erilaisia haasteita. Peli sisältää myös edeltäjästä tutut Space Combat -avaruustaistelu, joissa täytyy ampua tietty määrä vihollisia tai esineitä ennen kuin tietty haaste on päästy läpi.
Peli sisältää myös nanotekniikan, eli energian ja aseiden kehittymissysteemin, jossa pelaaja saa aina yhden nanotekniikkapalkin lisää kun nanotekniikan kehittämismittari täyttyy. Muutama palkki täytyy ansaita keräämällä erikseen muutama kappale nanotekniikankehittämisputkia. Systeemissä pelaajan täytyy ensin täyttää aseiden kehitysmittari täyteen jonka jälkeen aseesta tulee heavy-versio. Tämän jälkeen täytyy kuitenkin hommata Megacorpin ympäri galaksia sijoitetuista myyntipaikoista aseisiin megaversiot ja tämän jälkeen ultraversiot, ennen kuin aseet ovat täydellisesti kehittyneet. Pelaaja voi ostaa muutamasta paikasta lisäosia aseisiin ympäri galaksia piilotetuilla platinapulteilla, jotka olivat edeltäjässä kultapultteja.
Pelaaja voi edeltäjän tapaan pelata Clankilla. Pelaaja voi kohdata edeltäjästä tuttuja Gadgebotteja, jotka auttavat Clankia muun muassa tappamaan viholliset, joita Clank itse ei voi tappaa ja avaamaan ovia menemällä lukuisiin koppeihin sisälle. Clankin apuna on myös MuscleBot, joka voi muun muassa nostaa laatikoita pois tieltä sekä Bridge Bot, joka voi muuntua sillaksi. HammerBot voi muun muassa rikkoa erilaisia esineitä moukarillaan.
Ratchet & Clank: Going Commando sisältää myös Insomniac-museon, jonne pääsee Silver Citystä planeetta Boldanilta. Siellä pelaaja voi kohdata kaikenlaisia tutkielmia muun muassa esineistä, joita Ratchet & Clank ja Ratchet & Clank: Going Commandoon oltiin ehdotettu luotavaksi, esim. graafisempi vesi, joka todettiin kumminkin liian raskaaksi PS2-konsolille.
Juoni
Hän onnistuu ottamaan koe-eläimen mukaansa ja pakenee alukselleen. Ratchetin häivyttyä itsekin pois aluksesta näkyy video, jossa varas juttelee TV-radion kautta Ratchetin toisen tulevan vihollisen, Thugs 4-less-rikollisjärjeston johtajan kanssa. Myöhemmin Ratchet saa selville, että Clank on kaapattu omasta asunnostaan Megapoliksessa. Kaappaajaksi paljastuu varas. Videossa näytetään kuinka Clank isketään tajuttomaksi sähköiskulla. Ratchet lähtee Megapolikseen pelastamaan Clankia. Saavuttuaan Clankin vankihuoneen katonrajassa olevalle oviaukolle, varas työntää Ratchetin alas vankihuoneeseen, jossa Clank makaa tajuttomana. Ratchet palauttaa Clankin tajuihinsa, joka puolestaan pakenee huoneesta ilmastointikanavan kautta ja vapauttaa Ratchetin löytämänsä kytkimen avulla.
Mentyään muutaman planeetan läpi kaksikko matkustaa Todano-planeetalle Megacorpin asevarastolle etsimään Fizzwidgetiä. Angela ottaa heihin kuitenkin yhteyttä ja lähettää raportin siitä, että koe-eläin aiotaan myydä tuotteena nimellä Protolemmikki, ja että nyt Megacorpille työskentelevä Thugs 4-less on kaapannut hänen oman lentävän laboratorion. Hän kertoo Fizzwidgetin olevan Boldanilla. Siellä kaksikko kuitenkin törmää Thugs 4-lessin johtajan ja hänen muutaman apurin järjestämään ansaan. He pidättävät kaksikon ja vievät heidät kaappaamansa lentävän laboratorion vankiloihin. Paettuaan laboratorion vankiloista he näkevät taas uuden raporttivideon jossa Thugs 4-less kaappaa Angelan. Ratchetin ja Clankin mentyä yhden planeetan läpi, he menevät Thugs 4-lessin tukikohtaan planeetta Snivelakille, jossa he tuhoavat sekä Thugs 4-lessin johtajan että hänen jättirobottinsa. Vapautettuaan Angelan tämä paljastaa olleensä Megacorpille työskentelevä geenitutkija, joka yritti korjata protolemmikin vikoja ennen kuin Fizzwidget siirsi sen julkaisupäivää lähemmäksi. Tämän jälkeen kaksikko matkustaa Megacorpin jakelulaitokselle planeetta Smolgiin, jossa heidän on estettävä Protolemmikkien kuljetus, samalla kun Angela matkustaa kotiplaneetalleen Grelbinille etsiäkseen Megacorp-henkilökorttinsa. Angela ottaa kaksikkoon yhteyttä ja kertoo löytäneensä sen, mutta samalla protolemmikkejä on päässyt valloilleen ympäri galaksia.
Ratchet ja Clank menevät planeetta Greldinille, jossa heidän täytyy pelastaa Angela ja hänen kotinsa Protolemmikkien piirityksiltä joista on ollut yhdellä aiemmallakin planeetalla kauhea riesa niiden asukkaille. Pelastettuaan Angelan, kaksikko saa häneltä henkilökorttinsa jota he tarvitsevat seuraavassa kohteessa. Yeedil-planeetalla sijaitseva Megacorpin päämaja. Siellä heidän täytyy päästä laboratorioon jossa he voivat saada kaikki protolemmikit ohjelmoitua hyviksi ja tuhoa aiheuttamattomiksi lemmikeiksi. Päästyään paikalle, kapteeni Qwark yllättää Ratchetin, Clankin ja Angelan, riisuuntumalla Mr.Fizzwigetiä esittävästä vale-asusta. Qwark itse oli Protolemmikkien jakelun takana, jotta voisi pelastaa galaksin niiltä ja palauttaakseen maineensa sankarina. Sen jälkeen Qwark yrittää muuttaa yhtä protolemmikin hyväksi, mutta siinä käykin erehdys ja se muuttuukin mutanttiprotolemmikiksi joka nielaisee Qwarkin. Kaksikon päihitettyä mutanttiprotolemmikin, Qwark lentää sen sisältä ulos. Oikea Fizzwidget, jonka Qwark oli sitonut siivouskomeroon, saapuu paikalle. Sitten he pienentävät sen takaisin normaaliksi ja hyvänpuoliseksi, jonka he tekevät myös kaikille muille galaksissa oleville protolemmikeille.
Silastatiini
Silastatiini (C16H26SN2O5) on eräs aminohappojohdannaisiin kuuluva orgaaninen yhdiste. Yhdistettä voidaan käyttää lääketieteessä estämään karbapeneemien kuten imipeneemin sekä tienamysiinin myrkyllisyyttä ja pidentämään niiden vaikutusaikaa.
Ratchet & Clank 2: Going Commando
Juoni
Lopuksi Ratchet, Clank ja Angela ovat Megapoliksella Clankin asunnossa jossa he miettivät että mitä Qwarkille tapahtui. Pelaajalle ja kaksikolle selviää että hän on töissä Megacorpilla jossa hän joutuu loppujen lopuksi Crochitizer-nimisen laitteen testaajaksi.
Palkinnot
Sony luokitteli Ratchet & Clank: Going Commandon heidän Greatest Hits -sarjaan peleistä, jotka on kehitetty Playstation 2:lle. Peli sai Platinum-merkinnän 13. elokuuta 2004. Japanissa peli luokiteltiin The Best Games -pelilistaan 8. heinäkuuta 2004.
Silastatiini
Ominaisuudet ja käyttö
Silastatiini on dehydropeptidaasi I-entsyymin inhibiittori. Dehydropeptidaasi I on munuaisissa erittyvä entsyymi, joka hajottaa imipeneemin antibioottina inaktiivisiksi ja myrkyllisiksi yhdisteiksi. Silastatiini estää dehydropeptidaasi I:n toiminnan, jolloin imipeneemin vaikutusaika pitenee ja munuaistoksisuus häviää lähes täysin. Yhdisteen on todettu myös vähentävän siklosporiinin munuaistoksisuutta estämällä sen sitoutumista munuaisiin.
Valmistus
Ensimmäisen patentoidun silastatiinisynteesin tärkeä välituote on etyyli-7-bromi2-oksoheptanoaatti, jota valmistetaan lähtien etyyli-1,3-ditiaani-2-karboksylaatista ja 1,6-dibromiheksaanista. Tämä välituote kondensoituu dimetyylisyklopropaanikarboksamidin kanssa ja muodostuva tuote reagoi kysteiinin kanssa silastatiiniksi. Näin syntyy kahden diastereomeerin seos. Lääkeaineelle on myöhemmin kehitetty muita synteesejä, joissa on pyritty korkeampiin selektiivisyyksiin ja asymmetrisiin synteeseihin.
Van der Waalsin voima
Van der Waalsin voimat ovat intermolekulaarisia eli molekyylien välisiä heikkoja voimia, jotka johtuvat dipolivuorovaikutuksista. Van der Waalsin voimat voidaan jakaa pysyvien dipolien välisiin (Keesom-voimat), dipolien ympäristöönsä indusoimiin (Debye-voimat) ja hetkellisten elektronitiheyden vaihteluiden aiheuttamiin voimiin (Londonin voimat, dispersiovoimat). Voimat on nimetty Johannes Diderik van der Waalsin mukaan.
Van der Waalsin voimat ilmenevät, kun molekyylit ovat korkeintaan 0,3–0,4 nanometrin (3–4 · 10−10 m) etäisyydellä toisistaan.
Van der Waalsin voimia esiintyy kaikilla aineilla, mutta ne ovat heikkoja. Jalokaasujen koheesio selittyy van der Waalsin voimalla. Jalokaasujen matalat sulamis-, ja kiehumispisteet osoittavat miten heikkoja van der Waalsin voimat yksinään ovat: helium esimerkiksi sulaa vain neljä astetta absoluuttisen nollapisteen (-273,15 °C / 0 °K) yläpuolella eikä kiteydy lainkaan normaalipaineessa.
Atomien ja molekyylien sisäinen elektronitiheys ei ole vakaa, vaan ”lainehtii” satunnaisesti puolelta toiselle. Näin syntyy spontaaneja sähködipoleja, jotka indusoivat vastakkaisen kentän viereisiin molekyyleihin aiheuttaen vetovoiman. Satunnaisuuden takia kaikilla aineilla on van der Waalsin voimia, joten mikään aine ei voi olla todellinen ideaalikaasu. Van der Waalsin voimat muun muassa pitävät nesteheliumin kasassa, ja öljyjen märkyys ja alkaanimuovien kiinteys johtuvat nimenomaan näistä voimista. Perinteistä hetkellisiin dipoleihin perustuvaa selitystä on kuitenkin sittemmin myös kritisoitu.
Van der Waalsin voimat ovat heikoimpia molekyylien välisistä voimista. Ne eivät pysty murtamaan vahvempia voimia, kuten esimerkiksi veden pintajännitystä. Van der Waals -koheesiovoimalla sitoutunut aine ei siis sekoitu veteen, koska veden koheesiovoima (vetysidosvoima) on vahvempi. Tästä johtuu se, miten vesi pisaroituu vahatulla pinnalla: veden oma pintajännitys on vahvempi kuin vahan van der Waals -voima. Pelkästään van der Waals -voimilla koossapysyvä aine tuntuu öljymäiseltä tai vahamaiselta ja on pehmeää.
Dermott Lennon
Dermott Lennon (s. 12. kesäkuuta 1969) on irlantilainen esteratsastaja. Hän voitti Liscalgot-ratsullaan henkilökohtaisen maailmanmestaruuden Jerezin MM-kilpailuissa vuonna 2002. Hän voitti joukkuekilpailussa Euroopan-mestaruuden vuonna 2001.
Toukka
thumb|[[Perhoset|Perhosiin kuuluvan riikinkukkokehrääjän toukka.]]
Toukka on esimerkiksi hyönteisten ja sammakkoeläinten toinen kehitysvaihe munan jälkeen. Joidenkin hyönteislajien toukat ovat tuholaisia. Joidenkin lajien toukkavaihe kestää varsinaista täysikasvuisuutta pidempään. Joidenkin sammakkoeläinten, kuten aksolotlien, toukkavaihekin voi lisääntyä.
Nile
Historia
Nile perustettiin Greenvillessä vuonna 1993. Perustajajäseniä ovat Karl Sanders (kitara ja laulu), Chief Spires (basso ja laulu), ja Pete Hammoura (rummut). Debyyttialbumi Festivals of Atonement -EP julkaistiin vuonna 1995.
Nilen musiikin on pääosin kirjoittanut yhtyeen perustanut kitaristi Karl Sanders, joka oli arabialaisen musiikin ystävä ja teki sitä itsekin. Se koostuu perinteisestä ja teknisestä death metalista Lähi-idän musiikilla varustettuna. Mukana on myös egyptiläisiä soittimia. Kappaleet ovat yleensä erittäin nopeita ja musiikillisesti monimutkaisia.
Sanoitukset perustuvat Sandersin kiinnostukseen egyptologiaa kohtaan. Esimerkiksi melkein jokaisen levyn kansivihkosessa on Sandersin kirjoittamat pitkät viestit, mistä hän on saanut kyseiseen kappaleen innoituksen. Muutaman kappaleen inspiraatio on lähtenyt myös H. P. Lovecraftin teksteistä.
Vuonna 2007 julkaistiin yhtyeen viides levy, Ithyphallic, joka ylsi Suomen virallisella albumilistalla 13. sijalle.
Those Whom the Gods Detest julkaistiin marraskuussa 2009.
Seitsemäs studioalbumi, At the Gate of Sethu, julkaistiin vuonna 2012. Albumin toinen kappale, ”The Fiends Who Come to Steal the Magick of the Deceased”, julkaistiin toukokuun 25. päivänä. Levyn julkaisupäivämäärät olivat 29. kesäkuuta Euroopassa ja heinäkuun 3. Pohjois-Amerikassa.
Heinäkuussa 2022 yhtye ilmoitti, että basisti-laulaja Brad Parris jättää yhtyeen.
Chankat
Chankat (chanca) olivat varhain 1400-luvulla Perun ylängöllä inkojen kilpailijoita. He asuivat Apurimacin laaksossa Abancayn seuduilla nykyisissä Ayacuchon ja Paurimacin depertementeissa. Chankojen alue laajeni noin 1200-1438. He valloittivat muun muassa ketšuakansan maat, jotka sijaitsivat länteen inkojen alueesta.
Nile
Diskografia
EP:t
Chankat
Vuonna 1438 chankat tunkeutuivat inkojen maille. Kun he hyökkäsivät Cuzcoon, silloisen hallitsijan Viracocha Incan prinssi, tuleva inkahallitsija Pachacuti ajoi heidät pois Cuzcon lähistöltä.
Muita inkojen alistamia ylänköheimoja olivat huancat. .
Aston Martin Cygnet
Aston Martin Cygnet on Aston Martinin vuosina 2011–2013 valmistama kaupunkiauto, joka on uudelleennimetty versio Toyota iQ:sta. Myös Aston Martin Cygnet rakennettiin ja suunniteltiin Smart Fortwon haastajaksi. Cygnetin pituus on vain 3 078 mm, tehden siitä Aston Martinin pienimmän auton.
Cygnetin pienen moottorin ansiosta hiilidioksidipäästöt ovat vain 110 g CO2/km ja bensiinin kulutuskin vain 4 litraa / 100 km.
Cygnetistä valmistettiin vuonna 2018 erikoisversio, jossa on 4,7 litran moottori, jonka teho on 430 hevosvoimaa ja kiihtyvyys 0–100 km/h 4,2 sekuntia. Sitä valmistettiin eräälle autokeräilijälle vain yksi ainoa kappale, jonka myyntihintaa ei ole kerrottu julkisesti.
Cygnetistä on tullut pienen valmistusmääränsä vuoksi erittäin haluttu auto käytettyjen markkinoilla ja niistä on maksettu jopa 50 000 euroa.
The Singles Collection (The Kinksin albumi)
The Singles Collection on brittiläisen The Kinks -yhtyeen vuonna 1997 julkaistu kokoelma-albumi, joka sisältää singlenä julkaistuja kappaleita vuosilta 1964–1970.
Okonomiyaki
thumb|Hiroshiman okonomiyaki thumb|Osakan okonomiyaki Okonomiyaki on japanilainen paistettu ruokalaji, joka jossain määrin muistuttaa eurooppalaista munakasta. Japaninkielinen nimi okonomiyaki tarkoittaa suurin piirtein "se mitä haluat kypsennettynä"; okonomi tarkoittaa "mistä pidät" ja yaki tarkoittaa "paistettu" tai "keitetty".
Okonomiyakin keskeisiä aineksia ovat vehnäjauho, raastettu jamssi, kananmuna ja silputtu kaali. Nesteenä on vesi tai dashi-liemi, joka on valmistettu keittämällä merilevästä ja kalasta. Lisäksi okonomiyakissa voi olla monenlaista lihaa, äyriäisiä, vihanneksia ja juustoja. Koostumuksensa takia sitä usein verrataan länsimaisiin munakkaisiin ja pizzoihin, ja joskus sitä nimitetäänkin japanilaiseksi pitsaksi.
Okonomiyakia tarjoillaan ruokalajiin erikoistuneissa ravintoloissa, japaniksi okonomiyaki-ya, joita Japanissa on runsaasti. Osa ravintoloista toimii itsepalveluperiaatteella: ruokailija valitsee mieleisensä ainekset ja paistaa niistä itse okonomiyakinsa.
Okonomiyaki valmistetaan paistamalla sekoitetut ainekset pannulla tai paistolevyllä (teppan) molemmilta puolilta. Sen kanssa tarjoillaan okonomiyakikastiketta, merilevää (nori), kuivattua kalaa (katsuobushi) ja inkivääriä, joskus myös majoneesia.
Japanissa Hiroshima ja Osaka kilpailevat alkuperäisen okonomiyakin kotipaikan asemasta. Okonomiyakin koostumus ja valmistustapa vaihtelee paikkakunnittain.
American Le Mans Series -kausi 2007
GT2-luokan mestaruuden voittivat Mika Salo ja Jaime Melo ajaessaan Risi Competizione -tallissa.
Tulokset
Yleiskilpailun voittajat lihavoituna.
Tulokset:
Agglutination Metal Festival
Agglutination Metal Festival on italialainen metallimusiikkifestivaali. Tunnetuimpia festivaaleilla vierailleita yhtyeitä ovat olleet muun muassa Overkill, Cannibal Corpse, Exodus, Mayhem, Stratovarius, Carcass, Gamma Ray, Dark Tranquillity, Marduk ja Rhapsody of Fire.
Nampula
Nampula tarkoittaa seuraavia asioita:
Irakli Tšarkviani
Irakli Tšarkviani (, 19. marraskuuta 1961 – 25. helmikuuta 2006) oli georgialainen runoilija, proosakirjailija ja muusikko, joka käytti taiteilijanimeä Mefe (, "kuningas"). Tšarkviani tunnettiin eksentrisestä julkisuuskuvastaan ja runoudestaan sekä eklektisestä musiikistaan, johon kuului vaihtoehtorockia, elektronista musiikkia ja hip hopia.
Tšarkviani syntyi eliittiperheeseen Tbilisissä, silloisen Georgian SNT:n pääkaupungissa. Hänen isänsä, journalisti ja diplomaatti Gela Tšarkviani, on Georgian nykyinen Britannian-suurlähettiläs ja hänen isoisänsä Kandid Tšarkviani nousi Lavrenti Berijan jälkeen Georgian SNT:n kommunistisen puolueen keskuskomitean pääsihteeriksi vuosiksi 1938–1952.
Tšarkviani valmistui Tbilisin valtionyliopiston länsieurooppalaisen ja amerikkalaisen kirjallisuuden osastolta. Hän teki debyyttinsä vuonna 1976 indie rock -projekti Arišissa, jota ei huomioitu julkisuudessa. Myöhempi yhtye Taxi menestyi edeltäjäänsä paremmin ja nauhoitti nimeään kantavan albumin vuonna 1988. 1980-luvulla useita Tšarkvianin sanoituksia ja novelleja, jotka pantiin merkille kapinallisuudestaan, julkaistiin Georgian kirjallisuuslehdissä. 1990-luvun alussa Tšarkvianista tuli yksi Georgian vaihtoehtorockin ja elektronisen musiikin huomattavimmista artisteista. Hän johti projekteja Children’s Medicine (1991–1992) ja Georgian Dance Empire (1993), esiintyen ympäri Georgiaa ja ulkomailla, erityisesti Moskovassa ja Itä-Euroopassa. Tšarkvianin ensimmäinen sooloalbumi Svan Song nauhoitettiin Saksassa vuonna 1993: sillä oli merkittävä vaikutus Georgian 1990-luvun vaihtoehtomusiikkiin. Hän sävelsi musiikkia elokuvaan Orpeosis sakvdili ("Orfeuksen kuolema") vuonna 1995 ja äänitti toisen albuminsa nimeltään Apren vuonna 1997. Sitä seurasivat single Sakartvelo ("Georgia") vuonna 1999 ja albumit Amo ja Savse vuosina 2001 ja 2004. Samoihin aikoihin hän otti käyttöön taiteilijanimen Mefe, joka tarkoittaa georgiaksi "kuningasta". Tšarkviani kirjoitti myös useita runoja, tarinoita ja romaanin, mutta hänen suosionsa muodostui pääosin musiikista.
Hän kuoli "sydänongelmiin" kotonaan 25. helmikuuta 2006. Hän jätti jälkeensä useita julkaisemattomia kappaleita, jotka koottiin hänen kuolemansa jälkeen vuonna 2007 albumille Dzirs Mefe.
Anu ja Antti
Anu ja Antti on belgialaisen Willy Vandersteenin luoma sarjakuva. Sarjakuvan ensimmäiset jaksot julkaistiin vuonna 1945 lehdessä De Nieuwe Gids ja sarjakuvan suosio jatkuu yhä Hollannissa ja flaaminkielisessä Belgiassa.
Sarjakuvassa pääosissa seikkailevat teini-ikäiset Anu ja Antti sekä heidän apunaan temperamenttinen Sanelma-täti, yksinkertainen mutta hyväsydäminen Koikkalainen, väkivahva ja oikeudenmukainen Jeremias ja kekseliäs tiedemies professori Tietonen.
Suomeksi julkaistut teokset
Suomeksi Anua ja Anttia julkaisi Mestarikustannus vuosina 1983–1987.
1984
1985
1986–1987
Donald Rumsfeld
Donald Henry ”Don” Rumsfeld (9. heinäkuuta 1932 – 29. kesäkuuta 2021  ) oli yhdysvaltalainen poliitikko ja liikemies, joka toimi Yhdysvaltain puolustusministerinä kahteen kertaan, George W. Bushin hallinnossa 2001–2006 ja aiemmin Gerald Fordin hallinnon henkilöstöpäällikkönä 1974–1975 sekä puolustusministerinä 1975–1977. Rumsfeld oli Yhdysvaltain 21. puolustusministeri ja kaikkien aikojen vanhin tuohon virkaan valittu henkilö. Hän oli myös nuorin puolustusministeri palvellessaan Fordin hallinnossa. Ministerintoimien lisäksi Rumsfeld teki pitkän uran sekä julkisella että yksityisellä sektorilla.
Varhainen elämä
Rumsfeld syntyi 9. heinäkuuta 1932 Jeannette Kearsleyn (o.s. Husted) ja George Donald Rumsfeldin poikana. Hänen isänsä oli amerikansaksalaisesta suvusta, joka oli muuttanut Yhdysvaltoihin 1870-luvulla. Donald kasvoi Winnetkassa Illinoisissa. Rumsfeld opiskeli Princetonin yliopistossa, jossa suoritti alemman tutkinnon 1954. Hän palveli Yhdysvaltain laivastossa 1954–1957 ilmailukouluttajana. Koulutuksensa jälkeen hän lensi Grumman F9F Pantheria. Rumsfeld oli aktiivisessa reservissä aina vuoteen 1975, jolloin hänestä tuli puolustusministeri.
Kongressi
Vuonna 1957 hän tuli Washingtoniin kongressimiehen apulaiseksi. Investointipankkiuran jälkeen hänet valittiin edustajainhuoneeseen Illinoisista vuonna 1962 ja uudelleen 1964, 1966 ja 1968.
Nixonin hallinto
Rumsfeld erosi kongressista vuonna 1969, jotta hän voisi työskennellä presidentti Richard Nixonin hallinnossa. Samana vuonna hän sai työkseen Office of Economic Opportunity -viraston uudistamisen ja uudelleenorganisoimisen. Nixon nimitti Rumsfeldin neuvonantajakseen joulukuussa 1970.
Helmikuussa 1973 hän muutti Brysseliin Nato-edustajaksi.
Fordin hallinto
Rumsfeld pyydettiin takaisin Washingtoniin Nixonin erottua elokuussa 1974. Uusi presidentti Gerald Ford nimitti hänet valkoisen talon kansliapääliköksi. Hän toimi virassa vuosina 1974–1975. Rumsfeld nimitettiin puolustusministeriksi 20. marraskuuta 1975. Hän toimi tehtävässä tammikuuhun 1977 asti. Samana vuonna hän sai Presidential Medal of Freedom -kunniamerkin.
Yksityinen sektori
Puolustusministeriuransa jälkeen Rumsfeld siirtyi vuosiksi 1977–1985 lääkeyhtiö G.D. Searleen, jossa hän oli toimitusjohtajana ja johtokunnan puheenjohtajana. Hän oli myös 1990–1993 General Instrument Corporationin toimitusjohtaja ja puheenjohtaja. Ennen uutta ministerinasemaansa Rumsfeld oli lääketehdas Gilead Sciencesin johtokunnan puheenjohtaja. Ennen tätä hän johti ballististen ohjusten uhkaa ja avaruuspuolustusta käsitteleviä komissioita.
Bushin hallinto
vasen|pienoiskuva|150x150px|Puolustusministeri 2005George W. Bush nimitti Rumsfeldin puolustusministeriksi 20. tammikuuta 2001. Varapresidentiksi vallittu Dick Cheney oli aiemmin suositellut Rumsfeldia Bushille. Bushin kaudella Rumsfeld oli erittäin näkyvä henkilö, koska hän johti Pentagonia, kun Yhdysvallat hyökkäsi Afganistaniin ja vuonna 2003 Irakiin. Erityisesti arvosteltiin hänen lausuntojaan Bagdadin pommituksen aikana. Retoriikassaan ennen Irakin sotaa Rumsfeld jakoi Euroopan maat sotaa vastustavaan ”vanhaan Eurooppaan” ja Yhdysvalloille myötämieliseen Itä-Eurooppaan eli ”uuteen Eurooppaan”.
Rumsfeldiä arvosteltiin voimakkaasti Irakin sodan aloituksen ja kulun vuoksi. Rumsfeldin suhdetta Pentagonin kenraaleihin pidetään huonona, ja eläkkeelle jääneet kenraalit vaativat hänen eroansa.
Ronald Reaganin hallinnon aikaan Rumsfeld auttoi Saddam Husseinia saamaan kemiallisia aseita. Rumsfeld mahdollisti Husseinin ostaa yhdysvaltalaisilta yrityksiltä pernaruttoa ja paiseruttoa. Vuonna 2003 toimiessaan puolustusministerinä, Rumsfeld osasi kertoa minkälaisia aseita Husseinilla on käytössään.
Demokraattien välivaalivoiton jälkeen 8. marraskuuta 2006 republikaanilähteet ilmoittivat Rumsfeldin eroavan. Yhdysvaltain senaatti valitsi joulukuussa Rumsfeldin seuraajaksi keskustiedustelupalvelu CIA:n johtajana vuosina 1991–1993 toimineen Robert Gatesin äänin 95–2. Gates vannoi virkavalan ja aloitti tehtävässä 18. joulukuuta.
Rumsfeld vaikutti useissa konservatiivisissa ja uuskonservatiivissa ajatushautomoissa, kuten Center for Security Policy, Hoover Institution, Project for the New American Century, Freedom House, RAND Corporation ja Committee for the Free World.
Eläköitymisen jälkeen
Donald Rumsfeld perusti 2007 The Rumsfeld Foundation -säätiön. Se keskittyy julkisella palvelulla työskentelevien ihmisten rohkaisemiseen Yhdysvalloissa. Ulkomailla säätiö on tukenut muun muassa vapaiden talousjärjestelmien kasvua. Rumsfeld tuki säätiön toimintaa myös itse. Tammikuusta 2014 lähtien säätiö on sponsoroinut yli 90 yhteistyökumppania Keski-Aasiassa. Se on lahjoittanut 1,2 miljoonan dollarin edestä opintotukia ja stipendejä. Säätiö on lahjoittanut myös 2,4 miljoonaa dollaria veteraanien tukemiseen.
Koo Stark
Kathleen Dee-Anne "Koo" Stark (s. 26. huhtikuuta 1956) on yhdysvaltalainen näyttelijä, joka tunnetaan parhaiten Prinssi Andrewin tyttöystävänä ennen prinssin suhdetta ja avioliittoa Sarah Fergusonin kanssa.
Koo Starkin tunnetuin elokuvarooli on nimirooli eroottisessa elokuvassa Emily (1976). Enimmäkseen hän on tulkinnut sangen pieniä osia.
Stark on näyttelijänuransa ulkopuolella työskennellyt valokuvaajana. Molemmat hänen vanhemmistaan vaikuttivat viihdealalla.
Buddhalaisella Starkilla on 17. maaliskuuta 1997 syntynyt tytär Tatiana. Hän sairastui vuonna 2002 rintasyöpään.
Imre Lakatos
thumb|Imre Lakatos. Imre Lakatos [ˈimrɛ ˈlɒkɒtoʃ] (9. marraskuuta 1922 – 2. helmikuuta 1974) oli unkarilaissyntyinen tieteen- ja matematiikanfilosofi.
Elämä
Lakatos syntyi juutalaiseen perheeseen Debrecenissä, Unkarissa nimellä Imre Lipschitz. Hän opiskeli matematiikkaa, fysiikkaa ja filosofiaa Debrecenin yliopistossa ja valmistui vuonna 1944. Välttääkseen natsien juutalaisvainot hän muutti nimensä kokonaan unkarinkieliseksi ja muutenkin paremmin massaan hukkuvaksi: Imre Molnár (sukunimi Lipschitz oli saksankielinen). Hänen äitinsä ja isoäitinsä kuolivat Auschwitzissa.
Lakatosista tuli aktiivinen kommunisti toisen maailmansodan aikana. Hän vaihtoi sukunimen Molnár (”mylläri”) edelleen nimeen Lakatos (”lukkoseppä”) heijastaakseen kommunistisia arvoja ja kunnioittaakseen Géza Lakatosia. Sodan jälkeen hän jatkoi opintojaan Budapestissa muun muassa György Lukácsin ohjaamana. Hän opiskeli myös Moskovan valtionyliopistossa Sofja Janovskajan ohjauksessa. Palattuaan Unkariin Lakatos työskenteli Unkarin opetusministeriössä. Hän kuitenkin huomasi edustavansa tiedepolitiikassa eri arvoja kuin Unkarin kommunistisen puolueen enemmistö. Lopulta hänet vangittiin vuosiksi 1950–1953 syytettynä revisionismista.
Vapauduttuaan Lakatos palasi akateemisiin piireihin ja teki matemaattista tutkimusta sekä käänsi unkariksi George Pólyan teoksen Ratkaisemisen taito. Lakatos pysyi edelleen nimellisesti kommunistina, mutta hänen mielipiteensä olivat muuttuneet radikaalisti. Hänellä oli yhteyksiä ainakin erääseen toisinajattelevaan opiskelijaryhmään Unkarin kansannousun vuonna 1956 aikoihin.
Kun Neuvostoliitto miehitti Unkarin marraskuussa 1956, Lakatos pakeni Wieniin ja muutti myöhemmin Englantiin. Hän väitteli filosofian tohtoriksi Cambridgen yliopistosta vuonna 1961. Lakatos ei koskaan hankkinut Ison-Britannian kansalaisuutta ja oli näin käytännössä vailla mitään kansalaisuutta.
Vuonna 1960 Lakatos sai viran London School of Economicsissa. Siellä hän kirjoitti matematiikan filosofiasta ja tieteenfilosofiasta. Koulun tieteenfilosofian laitoksella vaikuttivat tuohon aikaan myös Karl Popper ja John Watkins. Lakatos toimitti Alan Musgraven kanssa teoksen Criticism and the Growth of Knowledge (the Proceedings of the International Colloquium in the Philosophy of Science, London, 1965). Teoksissaan Lakatos vastasi Thomas Kuhnin The Structure of Scientific Revolutionsissa esittämiin ajatuksiin.
Lakatos toimi London School of Economicsissa, kunnes kuoli 51-vuotiaana äkilliseen sydänkohtaukseen. Koulu perusti Lakatos Awardin hänen muistonsa kunniaksi.
Filosofia
Lakatosin matematiikanfilosofia sai vaikutteita Hegelin ja Marxin dialektiikasta, Karl Popperin tietoteoriasta ja matemaatikko George Pólyan töistä.